Kaiju iela (Liepāja)
Šis raksts ir par ielu Liepājā. Par citām jēdziena Kaiju iela nozīmēm skatīt nozīmju atdalīšanas lapu. Kaiju iela ir iela Liepājā, kas atrodas Jaunliepājas apkaimē. Kaiju iela sākas krustojumā ar Rīgas ielu un Jauno ostmalu, bet beidzas krustojumā ar Oskara Kalpaka ielu. Ielas garums ir ap 820 metriem un to sedz gan bruģis, gan asfaltbetons. Kustība ielā notiek abos virzienos. Ielas apbūve sastāv no pirmskara mūra ēkām un noliktavām. Kaiju ielā atrodas Liepājas Vecie kapi.